**Gʻolib Gʻaybullayev** (1996-yil 22-yanvarda tugʻilgan) — oʻzbekistonlik futbolchi, „Nasaf" futbol klubi va futbol boʻyicha Oʻzbekiston milliy terma jamoasida oʻynaydi. Ampluasi boʻyicha — markaziy himoyachi. Nasaf jamoasida 5-raqamda maydonga tushadi.

Ilk yillari
-----------

Gʻolib Gʻaybullayev 1996-yilning 22-yanvarida Qashqadaryo viloyatining Koson tumanida, Shokir aka oilasida dunyoga kelgan. Yosh bola vaqtidanoq futbolga mehr qoʻygan Gʻolib Gʻaybullayev Qashqadaryo viloyatining asosiy jamoasi boʻlgan Nasaf futbol klubining akademiyasida mashgʻulotlarda qatnasha boshlaydi. Jismoniy jihatdan chidamli boʻlgan Gʻolib Gʻaybullayev murabbiylarning koʻrsatmasiga binoan himoyada toʻp sura boshlagan. Bu koʻrsatmalar oʻzini oqlagan va hozirda Gʻolib Gʻaybullayev yurtimizning koʻzga koʻringan markaziy himoyachilaridan biridir. Futbolchi asosiy jamoadan taklif tushgunga qadar Nasaf futbol klubining turli yoshdagi jamoalarida toʻp surgan. Ushbu oʻyinlar orqali bosh murabbiy eʼtiboriga tushgan va 2021-yildan boshlab asosiy jamoa bilan shartnoma imzolagan. Transfermarkt sayti maʼlumotiga koʻra, hozirda Gʻolib Gʻaybullayevning transfer narxi 550 000 yevroni tashkil qiladi. Hozirda 27 yoshni qarshilagan futbolchi klubning asosiy tarkib oʻyinchisi hisoblanadi.

Klubdagi faoliyati
------------------

### Nasaf jamoasi tarkibida

#### 2021-yil

Gʻolib Gʻaybullayev Nasaf jamoasi bilan 2021-yilda professional shartnoma imzolagan va shu kundan buyon jamoa tarkibida toʻp surib kelmoqda. Nasaf jamoasidagi oʻzining debyutini Oʻzbekiston kubogi doirasida Jizzax viloyatining Soʻgʻdiyona jamoasiga qarshi oʻtkazgan va jamoa 1:0 hisobida gʻalabani qoʻlga kiritgan. Umumiy hisobda Gʻolib Gʻaybullayev 2021-yil Oʻzbekiston kubogida 6 ta, OFK kubogida 7 ta oʻyinda maydonga tushgan. Jamoadagi ilk yilining oʻzidayoq asosiy tarkib futbolchisiga aylanib olgan. Ayniqsa, OFK kubogida jamoa finalga qadar yetib borishida futbolchining foydasi ulkan edi. Faqatgina finalda jamoaga biroz omad yetishmagani natijasida, 2-oʻrin bilan qanoatlanishga majbur boʻlgan. 2021-yilning iyul oyiga kelib futbolchi jamoaning asosiy oʻyinchilaridan biri boʻlib olgan va shu vaqtda 2022-yil soʻnggigacha choʻzilgan yangi shartnomaga imzo chekkan.

#### 2022-yil

2022-yil futbolchi uchun anchagina omadli va shu bilan birga maʼsuliyatli yil boʻldi. Oʻzbekiston Superligasida 21 ta, Osiyo chempionlar ligasida 1 ta, Oʻzbekiston kubogida 4 ta oʻyinda ishtirok etdi. Shuningdek, Oʻzbekiston Superkubogida ham jamoa sharafini himoya qildi. Shu oʻyinlarda umumiy 2 ta sariq kartochka oldi, biror marotaba qizil kartochkaga loyiq koʻrilmadi. 2022-yil davomida 1964 daqiqa vaqtini Nasaf jamoasi uchun maydonda oʻtkazdi. Oʻzbekiston Superligasida 1 marta, Oʻzbekiston kubogida 1 marta gol urishga muvaffaq boʻldi.

#### 2023-yil

2023-yil davomida hozircha Oʻzbekiston Superligasida 12 ta, Oʻzbekiston kubogida 3 ta oʻyinda maydonga tushdi. Superligada 1 ta uchrashuvda oʻz hisobiga gol yozdirib qoʻyishga ham erishdi. Umumiy 3 ta sariq kartochka bilan ogohlantirildi. Oʻzining oʻyini orqali Gʻolib Gʻaybullayev koʻplab klublar eʼtiboriga tushgan.

| Musobaqa | Yil | Oʻyin | Gol | Daqiqa |
| --- | --- | --- | --- | --- |
| Oʻzbekiston kubogi | 2023 | 3 | 0 | 226 |
| Oʻzbekiston Superligasi | 2023 | 12 | 1 | 1063 |
| Oʻzbekiston kubogi | 2022 | 4 | 1 | 327 |
| AFC Champions League | 2022 | 1 | 0 | 66 |
| Oʻzbekiston Superligasi | 2022 | 21 | 1 | 1481 |
| Oʻzbekiston Superkubogi | 2022 | 1 | 0 | 90 |
| AFC Cup | 2021 | 7 | 0 | 412 |
| Oʻzbekiston kubogi | 2021 | 6 | 1 | 570 |

Yutuqlari
---------

### Jamoaviy

Oʻzbekiston bayrogʻi „Nasaf"

* Oʻzbekiston Chempionatida bronza medal: 2022
* Oʻzbekiston Kubogi sohibi: 2021, 2022, 2023
* OFK kubogi finalchisi: 2021

Manbalar
--------

1. ↑  „Golib Gaybullayev". *Goal*. Qaraldi: 4-avgust 2023-yil.
2. ↑  „Golib Gaybullayev". *Transfermarkt*. Qaraldi: 4-avgust 2023-yil.
3. ↑  „Rasman! "Nasaf" G‘aybullaev va Bozorov bilan bitimni uzaytirdi. Bir nafar legioner va "Navbahor" o‘yinchisi bilan shartnoma tuzdi". *Kun uz*. Qaraldi: 4-avgust 2023-yil.
4. ↑  „Gʻolib Gʻaybullayev - Player Info". *GSA*. Qaraldi: 4-avgust 2023-yil.

Havolalar
---------

* Gʻolib Gʻaybullayev


|  |  |  |  |  |  |
| --- | --- | --- | --- | --- | --- |
| 

| * k
* m
* t

 Nasaf futbol klubi tarkibi (hozirgi) |
| --- |
|  |
| 
* 1 Umidjon Ergashev (D)
* 2 Alibek Davronov
* 3 Jahongir Toʻychiyev
* 4 Husniddin Aliqulov
* 5 Gʻolib Gʻaybullayev
* 6 Murodbek Rahmatov
* 7 Akmal Mozgovoy
* 8 Zafarmurod Abdurahmatov
* 9 Javohir Siddiqov
* 10 Andrés Chávez
* 13 Azamat Soyibov
* 15 Zafar Hakimov
* 17 Suhrob Nurullayev
* 18 Bahrom Abdurahimov
* 19 Mateus Lima
* 23 Sardor Sarulloyev
* 21 Doniyor Narzullayev
* 24 Dilshod Berdiyev
* 25 Shahzod Xushvaqtov
* 28 Shuhrat Muhammadiyev
* 30 Aziz Xolmurodov
* 35 Abduvohid Neʼmatov (D)
* 50 Shohmalik Komilov
* 55 Shahzod Akromov
* 70 Jaba Jighauri
* 71 Jasur Jumayev
* 77 Oybek Bozorov
* 88 Marko Stanojević
* 92 Umar Eshmurodov (S)
* 99 Azizbek Amonov
* Murabbiy: Roʻziqul Berdiyev
 |
|  |
| 
turkum:Oʻzbekiston futbolchilari |

 |